钦定古今图书集成/明伦汇编/氏族典/第262卷 > 王孝杰
## 钦定古今图书集成/明伦汇编/氏族典/第262卷 > 王孝杰

按《唐书王孝杰传》：孝杰，京兆新丰人。少以军功进。仪
凤中，刘审礼讨吐蕃，孝杰以副总管战大非川，为所
执。赞普见之曰：“貌类吾父。”故归之。武后时，为右鹰扬
卫将军。长寿元年，为武威道总管，与阿史那忠节讨
吐蕃，克龟兹、于阗、疏勒、碎叶等城，迁左卫大将军，进
夏官尚书，清源县男。证圣初，复为朔方道总管，与吐
蕃战不利，免。会契丹李尽忠等叛，有诏起白衣为“清
边道总管”，将兵讨之。军溃，孝杰堕谷死。赠夏官尚书、
耿国公，以其子无择为朝散大夫。